เอซรา มิลเลอร์

เอซรา แมตทิว มิลเลอร์  (Ezra Matthew Miller) เกิด 30 กันยายน ค.ศ. 1992 เป็นนักแสดงชาวอเมริกัน มีผลงานภาพยนตร์ยาวเรื่องแรกคือ Afterschool (2008) เขารับบทเป็นเควินในภาพยนตร์ชีวิตเรื่อง We Need to Talk About Kevin (2011)และร่วมแสดงในภาพยนตร์ที่สร้างจากหนังสือเรื่อง The Perks of Being a Wallflower (2012) ในปี 2015 เขาร่วมแสดงในภาพยนตร์ชีวิตเรื่อง The Stanford Prison Experiment และภาพยนตร์ตลก Trainwreck มิลเลอร์รับบทเป็นครีเดนซ์ แบร์โบนในภาพยนตร์ต่อยอดจาก แฮร์รี พอตเตอร์ เรื่อง Fantastic Beasts and Where to Find Them (2016) และภาคต่อ Fantastic Beasts: The Crimes of Grindelwald (2018)
เขารับบทเป็นแบร์รี แอลเลน/เดอะแฟลชในจักรวาลขยายดีซี โดยได้แสดงครั้งแรกใน Batman v Superman: Dawn of Justice (2016) และแสดงใน Suicide Squad (2016) และต่อมาร่วมแสดงนำใน Justice League (2017)
ในปี 2022 มิลเลอร์ถูกจับกุมในรัฐฮาวาย หลังจากถูกกล่าวหาว่าทะเลาะวิวาทกับคู่รักชาวฮาวาย หลังจากทำร้ายร่างกายใส่คู่รักที่บาร์คาราโอเกะ ต่อมามิลเลอร์ถูกจับอีกครั้งเมื่อวันที่ 19 เมษายน ค.ศ. 2022 โดยทำร้ายร่างกายเจ้าหน้าที่ตำรวจหน่วยย่อย Leilani Estates เนื่องจากทำร้ายร่างกายหญิงสาววัย 26 ปี โดยขว้างเก้าอี้ใส่เธอ

**ชีวิตวัยเด็ก**
เอซรา มิลเลอร์เกิดและโตที่ Wyckoff, Bergen County, New Jersey, สหรัฐอเมริกา ครอบครัวของเขามีสมาชิก 5 คน ได้แก่ คุณพ่อ รอเบิร์ต เอส. มิลเลอร์ ทำงานเกี่ยวกับสื่อสิ่งพิมพ์ ,คุณแม่ มาร์ตา มิลเลอร์ เป็นนักเต้นแนวโมเดิร์น และมีพี่สาวสองคนคือ เซย์ยา และ เคทลิน มิลเลอร์ โดยที่คุณแม่เป็นชาวเยอรมันเชื้อสายดัตช์ และคุณพ่อเป็นชาวยิว เอซรานิยามตนเองว่าเป็นชาวยิวตามคุณพ่อ
ตอนอายุ 6 ขวบเขาได้เข้าเรียนโอเปร่า เขาสามารถร้องเพลงได้ถึงสองโทนเสียง และไปได้สวยกับการร้องโอเปร่าจนได้ร้องกับวง Metropolitan Opera ในนิวยอร์ก แต่ต่อมาเมื่ออายุ 11 เสียงแตกหนุ่มจึงตัดสินใจออกจากวง 
เขาเป็นแฟนพันธ์ุแท้ของแฮรี่ พอตตเตอร์ เขาเริ่มอ่าน แฮรี่ พอตตเตอร์ ตอนอายุ 7 ขวบ นอกจากจะอ่านหนังสือ Harry Potter ครบทุกเล่มแล้ว เอซรายังซื้อ Audio book มาฟังเป็นร้อยๆรอบเลยทีเดียว
เขาได้เข้าเรียน Rockland Country Day School และ The Hudson School ต่อมาเมื่ออายุ 16 ปี ได้ดรอปเรียนหลังจากการปล่อยหนังเรื่องแรกของเขา Afterschool เพราะว่าอยากที่จะทุ่มเทให้กับการแสดงอย่างเต็มที่

**ชีวิตส่วนตัว**
เอซรานั้นอธิบายตัวเองว่าเป็น Queer คือเปิดกว้างกับทุกเพศโดยเปิดเผยในนิตยสาร Out ในปี 2012 “สำหรับผม Queer แปลว่าฉันไม่ใช่ผู้ชาย ฉันไม่ใช่ผู้หญิง ฉันแค่เป็นมนุษย์คนหนึ่ง” เอซราได้กล่าวว่าชีวิตส่วนตัวของเขากับอาชีพการงานของเขานั้นต่างกันลิบลับ เขามีฟาร์มที่สุขสงบที่รัฐเวอร์มอนต์ ปลูกพืชอะไรก็ตามที่เขาอยากจะปลูกและเลี้ยงสัตว์มากมาย 
สิ่งที่เขามีแพชชั่นกับมันมากคือ การสนับสนุนอุดมการณ์เพื่อสิ่งแวดล้อม เขาเป็นหนึ่งในดาราที่ออกมาปกป้องขั้วโลกเหนือจากการขุดเจาะน้ำมัน #SaveTheArctic และต่อต้านการสร้างท่อส่งน้ำมัน Dakota Access Pipeline #NODAPL ในรัฐนอร์ธดาโกตา ที่จะส่งผลกระทบต่อภูมิทัศน์และพื้นดินของละแวกนั้น ที่คนชนพื้นเมืองอเมริกันอยู่อาศัย โดยเข้าร่วมขบวนรณรงค์ต่อสู้ไปด้วยกันกับนักแสดงสาว เชลีน วูดลีย์ ในหลายรัฐเลยทีเดียว

**ผลงานการแสดง**

**รายชื่อภาพยนตร์**
 Aferschool (แสดงเป็น Robert, 2008) - City Island (แสดงเป็นVincent Rizzo, Jr, 2009) - Every Day (แสดงเป็น Jonah, 2010) - Beware the Gonzo (แสดงเป็น  Eddie “Gonzo” Gilman, 2010) - Another happy Day (แสดงเป็น Elliot Hellman, 2011) - Busted Walk (แสดงเป็น Jay Turner, 2011) - คำสารภาพโหดของเควิน We Need to Talk About Kevin (แสดงเป็น Kevin Khatchadourian, 2011) - วัยป่วนหัวใจปึ้ก The Perks of Being a Wallflower (แสดงเป็น Patrick, 2012) - มาดามโบวารี Madame Bovary (แสดงเป็น Leon Dupuis, 2014) - The Stanford Prison Experiment (แสดงเป็น Daniel Culp, 2015) - Trainwreck (แสดงเป็น Donald, 2015) - แบทแมน ปะทะ ซูเปอร์แมน แสงอรุณแห่งยุติธรรม Batman v Superman: Dawn of Justice (แสดงเป็น Barry Allen/The Flash, 2016) - สัตว์มหัศจรรย์และถิ่นที่อยู่ Fantastic Beast and Where to Find Them (แสดงเป็น Credence Barebone, 2016) - จัสติซ ลีก Justice League (แสดงเป็น Barry Allen/The Flash, 2017) - สัตว์มหัศจรรย์: อาชญากรรมของกรินเดลวัลด์ Fantastic beasts the crimes of grindelwald (แสดงเป็น Credence Barebone, 2016) 

**รายชื่อละครทางโทรทัศน์**
 Californication   ( แสดงเป็น Damien Patterson, 2008)- Law & Order: Special Victims Unit  Episode: "Crush" ( แสดงเป็น Ethan Morse ,2009)- 10 Royal Pains ( แสดงเป็น Tucker Bryant, 2009) 

**อ้างอิง**
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักร้องเด็กชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นายแบบอเมริกัน
หมวดหมู่:นักร้องชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายยิว
หมวดหมู่:นักแสดงอเมริกันที่มีความหลากหลายทางเพศ
หมวดหมู่:นักแสดงจากนิวเจอร์ซีย์
หมวดหมู่:เควียร์